Liyempo

Ang liyempo ay isang walang buto, matabang hiwa ng baboy Smith et al "Factors Affecting Desirability of Bacon and Commercially-Processed Pork Bellies" [Mga Salik na Nakakaapekto sa Kakanais-naisan ng Bacon at Liyempo Komersyal na Pinoproseso] (sa wikang Ingles), J. Anim Sci.  mula sa tiyan ng baboy. Sikat ang liyempo sa mga lutuing Pilipino, Hispano, Tsino, Danes, Noruwego, Koreano, Polako, Taylandes, at Amerikano.

Mga putahe ayon sa rehiyon

Dinamarka
Sa tradisyonal na lutuing Danes, karaniwang kinakain ang flæskesteg (literal na 'litsong baboy') na hango sa buong tiyan ng baboy, tuwing Pasko. Tinatawag na  (literal na 'litsong tadyang') ang putahe kapag hinango ito sa liyempo. Tipikal na inihuhurno ito na may balat, at binubudburan ng asin at dahon ng laurel. Nagiging malutong ang balat na kinakain kasama ng laman. Kapag inihain ito sa mga indibidwal na hiwa bilang  stegt flæsk, ito ang pambansang putahe ng Dinamarka.Lars Dahlager Politiken, 20 Nobyembre 2014

Estados Unidos
Sa lutuing Amerikano, kadalasang gawa sa liyempo ang bacon. Gawa rin sa liyempo ang salt pork na karaniwang isinasangkap sa mga sabaw.

Korea
Sa lutuing Koreano, tinatawag na samgyeop-sal () ang liyempo na tinanggalan ng balat, habang  () naman ang tawag sa liyempo na may balat. Ang literal na kahulugan ng  ay 'tatlong suson na karne' dahil 'tatlo' ang ibig sabihin ng  (; ), 'suson' ang ibig sabihin ng  (), at 'laman' ang ibig sabihin ng  (), na tumutukoy sa tila tatlong suson na nakikita sa karne. 'Lima' ang ibig sabihin ng salitang  (; ) sa , na tumutukoy sa limang-suson na liyempo na may balat. 

Kinakain ang liyempo sa mga restoran at sa bahay, iniihaw sa samgyupan, o sinasangkap sa mga Koreanong putahe tulad ng bossam (pinakuluang balot-baboy) at kimchi-jjigae (estupadong kimchi).

Tumutukoy ang samgyeop-sal-gui () o  () sa gui (inihaw) na liyempo. Karaniwan, iniihaw ang mga liyempo nang hindi ibinabad o tinimplahan. Kadalasan pinapalasa ito ng bawang at sinasabayan ng soju. Iniihaw ng mga kumakain mismo ang karne at kinakain nila direkta mula sa ihawan. Tipikal na ipinapares ito sa ssamjang (sarsa) at pang-ssam (balot) na gulay tulad ng letsugas at dahon ng perilya."Hansik, Must-Eat Foods" [Hansik, Mga Pagkaing Dapat Kainin] (sa wikang Ingles).  Visit Seoul"40 Korean foods we can't live without" CNN Travel 

Pilipinas

Sa lutuing Pilipino, ibinababad ang liyempo sa timpla ng dinurog na bawang, suka, asin, at paminta bago iniihaw. Pagkatapos, inihahain ito kasama ng toyo't suka o bawang at suka. Tinatawag na inihaw sa Filipino at  sa Sebwano ang ganitong paghahanda ng liyempo. Ang Iitsong kawali naman ay liyempo na tinimplahan, prinitong-lubog, at inihain nang nakahiwa sa mga pira-piraso.

Tsina
Sa lutuing Tsino, ang liyempo () ay kadalasan dinadais at kinukulob na may balat pa, minamarinada, o niluluto nang buo. Sinasangkap ang liyempo sa hong shao rou () at karneng Dongpo () sa Tsina.

Sa Guangdong, sikat ang isang malalitson na baryante na tinatawag na siu yuk (). Iniluluto at iniihaw ang baboy para lumutong ang balat. Isa sa mga karaniwang sinasangkap na karne rin ang liyempo sa char siu.

Mga sanggunian

Kategorya:Mga artikulong naglalaman ng Koreano
Kategorya:Mga artikulong naglalaman ng teksto sa wikang Tsinong tradisyonal
Kategorya:Baboy